**Четвърто основно училище „ Иван Вазов ” – гр.Търговищe община Търговищe, област Търговищe**

**кв. Запад-2, тел. 64985, 64992; Е-mail** **ou4.tg@a****bv.bg**

**УТВЪРЖДАВАМ:**

**ДИРЕКТОР :**

 **/БОЙКА СОТИРОВА/**

**ПЛАН**

**ЗА РАБОТА**

**ЗА ПРОТИВОДЕЙСТВИЕ НА УЧИЛИЩНИЯ ТОРМОЗ**

**ЗА УЧЕБНАТА 2024-2025 ГОДИНА**

**СЪСТАВ НА УКС :**

Председател: Зорка Йорданова-ЗДУД

Членове: Славена Александрова-педагогически съветник;

 Борислав Тодоров-старши учител начален етап

 Мирослав Маринов- учител начален етап

 Спартак Кършаков-психолог

 Джейда Мустафова-ученичка 6 клас

 Нургюл Махремова-ученичка 6 клас

 Айлин Сафет Ахмедова-родител

Настоящият план е изготвен на основание чл. 185 на Закона за предучилищното и училищно образование и следва принципите, заложени в Механизъм за противодействие на училищния тормоз между децата и учениците в училище, утвърден със заповед №РД09-611 от 18.05.2012г. на Министъра на образованието и науката и Училищния механизъм за противодействие на училищния тормоз.

**І. ЦЕЛИ:**

Формиране и утвърждаване на общоучилищна култура на ненасилие и на позитивна учебна среда в Четвърто основно училище “Иван Вазов” чрез изграждане на ценности, правила и процедури, предотвратяващи насилието и тормоза в училище.

**ІІ. ЗАДАЧИ:**

* Разработване и въвеждане на превантивни мерки за предотвратяване и противодействие на тормоза.
* Прилагане на стратегии и ангажиране на училищния екип в дейности, водещи до създаване на общо разбиране и умения за противодействие срещу тормоза и насилието.
* Разработване и прилагане на цялостен училищен подход, полагане на координирани и последователни усилия за предотвратяване на тормоза и създаване на по-сигурна училищна среда.
* Системни, целенасочени действия за възпитаване у учениците на социални умения и нагласи, които не допускат насилие във взаимоотношенията.

**III. ДЕЙНОСТИ:**

**А. На ниво клас:**

1. Извършване от педагогическия съветник на изследване и оценка на тормоза между учениците в училището посредством определен инструментариум.

 Отг: Сл.Александрова

 Срок: м. 10. 2024 год

1. Обработка, анализ и обобщаване на резултатите от изследването.

Отг: координационен съвет

Срок: м. 10. 2024 год

1. Съвместно изработване и договаряне на общи правила на поведение, договаряне на процедури, в случай на нарушаване на правилата. Поставяне на видно място в класната стая.

 Отг: кл. Ръководители

 Срок: ЧК-м. 11. 2024 г.

1. Подобряване на физическата среда в училище (с фокус класните стаи), която не съдържа предпоставки за изява на агресивно поведение и в същото време създава условия за формиране на класа като общност.

 Отг: кл. ръководители, пед. съветник

Срок: ЧК- постоянен

1. Постигане на разбиране от децата какво точно е тормоз, до какво води това поведение и как се чувстват различните „участници”.

 Отг: кл. ръководители, психологът

 Срок: ЧК-постоянен

1. Провеждане на групова работа в часа на класа – беседи, дискусии, решаване на казуси, ролеви игри, споделяне на опит, обсъждане на подходящи филми с цел осъзнаване и оценка на проблема.

 Отг: кл. ръководители, пед. съветник

Срок: ЧК- постоянен

1. Извеждане на теми от учебното съдържание, които може да се използват за работа и анализ по проблема насилие, свързани с правата на децата, ценностите, социалните роли, функционирането на групите и институциите и т.н.

 Отг: учители

 Срок: постоянен

1. Включване на теми в часа засягащи превенцията на тормоза и насилието, като «Толерантност и интеркултурен диалог», «Превенция на насилието»; «Как да избираме приятелите си в интернет», «Как да се пазим в кибер пространството» и др.

 Отг: кл. ръководители, пед. съветник

 Срок: ЧК- постоянен

**Б. На ниво училище:**

1. Запознаване на учениците със същността на тормоза, проявите и участниците в процеса, с аспектите на насилието и начините за справяне с него.

Отг: кл. ръководители ,пед. съветник

Срок: м. 09 –10. 2024 год.

1. Обобщаване на всички предложения за правила на поведение, направени от класовете и формулирани на общоучилищни ценности и правила, които да бъдат част от училищната политика.

 Отг: УКС

 Срок: м. 11. 2024 год.

1. Утвърждаване от директора на училището на единни правила за задълженията на всички служители, свързани със случаите на тормоз, изготвени от координационния съвет. Запознаване на служителите с правилата, формите и степените на тормоз.

 Отг.: Уч.ръководство и УКС

 Срок:м.октомври

1. Да се осъществява механизъм за реагиране при всяка проява на тормоз и насилие.

 Отг: Уч.ръководство и УКС

 Срок: постоянен

1. Повишаване на квалификацията на училищния персонал за справяне в ситуации на тормоз. Осъществяване на практически семинари от външни обучители.

Отг: Уч. ръководство

Срок: постоянен

1. Изпълнение на процедурите за реагиране в ситуации на тормоз. Запознаване на учители, ученици и родители с процедурите за реагиране в такива ситуации. Подобряване на системата за съобщаване на случаи на тормоз.

 Отг: Уч. ръководство, УКС

 Срок: постоянен

1. Изработване и разпространение на информационно-образователни материали, съобразени с различните възрастови групи и свързани с:

а) превенция на тормоза;

 б) правата и задълженията на децата

 Отг: УКС

 Срок: постоянен

1. Ясно разпределение на конкретни отговорности на всички възрастни в училището.

 Отг: УКС

 Срок: постоянен

1. Да се създаде единен дневник за регистриране на ситуации на тормоз в училището, който да стои в учителската стая. Дневникът да включва описание на ситуацията, вида тормоз, участници, наблюдатели, предприети мерки и да се попълва от свидетеля на ситуацията.

 Отг: УКС, пед. съветник, кл. р-ли,служители

 Срок: м. 09.2024 год., постоянен

1. Насочване на случаи към външни служби – ОЗД, Полиция; МКБППМН и др.

 Отг: Уч. ръководство

 Срок: постоянен

1. Провеждане на индивидуални консултации с деца, понасящи или извършители на тормоз.

Отг: Уч. ръководство, УКС, кл. р-ли, пед. съветник

 Срок: постоянен

1. Инициативи в Деня на розовата фланелка.

 Отг. Пед. съветник

Срок: м. февруари

**В. На ниво родители:**

1. Запознаване на родителите с Механизма на противодействие на тормоза в училище и обсъждане на начините, по които те могат да се ангажират и съдействат за намаляване на проявите на агресия в училище.

 Отг: кл. ръководители

 Срок: постоянен

2. Привличане на родителите в реализирането на училищни инициативи, свързани с превенцията на насилието в училище.

Отг: Уч. ръководство, кл. р-ли

Срок: постоянен

3.Насочване при необходимост към социални услуги на децата и семействата.

 Отг: Уч. ръководство

 Срок: постоянен

4. Запознаване на родителите с каналите за уведомяване на училището за предполагаем тормоз.

 Отг: УКС

 Срок: постоянен

5. Уведомяване на родителите при наличие на тормоз, както и за предприетите мерки.

 Отг. Класни ръководители

 Срок: постоянен

**IV. ЗАДЪЛЖЕНИЯ НА ПЕДАГОГИЧЕСКИТЕ СПЕЦИАЛИСТИ И** **НАСОКИ ЗА ИНТЕРВЕНЦИЯ**

Намесата и справянето с конкретни ситуации на тормоз и насилие е част от цялостната политика на училището срещу насилието. Намесата на възрастните следва внимателно да се обмисли и планира. Тя трябва да бъде последователно прилагана от цялата училищна общност, за да бъде максимално ефективна.

Важно е да не бъдат омаловажавани и първите прояви на влошаване на отношенията между децата, както и поведението, което е неприемливо. Тези ситуации представляват първо ниво от приетата класификация (Таблица 1 от основния документ). Необходимо е още при най-малките сигнали и съмнения за тормоз да се предприемат стъпки, за да се предотврати ескалация на насилието и да се изпрати ясно послание, че такова поведение няма да бъде толерирано. Вниманието трябва да бъде насочено както към проявите на физически тормоз, така и към неговите социални и психологически измерения.

**1. Разпознаване на тормоза от страна на учителя**

По-голямата част от ситуациите на тормоз могат да бъдат овладени от учителите, а някои – от самите деца. Всяка намеса изисква внимателна преценка на ситуацията и нейната тежест. На първо място важно е да се разграничат случаите, в които не се касае за тормоз, а само за игра или приятелско премерване на силите между децата. За целта е необходимо да се наблюдава поведението на децата, включително и на тези, които само присъстват без активно да участват.

**2. Прекратяване на ситуация на тормоз:**

Задължение на всеки учител е да се намеси, за да прекрати ситуация на тормоз, на която е станал свидетел или за която е получил сигнал (от дете, родител или друг служител от училището):

• в случай на физически тормоз децата трябва да бъдат разделени и да се прекрати физическият контакт между тях незабавно;

• не трябва веднага да се разпитва за случилото се, да се обсъждат причините за насилието или да се изяснява ситуацията. Това може да се случи на по-късен етап.

Важното е учителят ясно да обяви пред всички, че това е насилие и то е недопустимо поведение. В този момент не е добре да се разпитва за подробности и детето, което е потърпевш, особено в присъствието на детето, което е нанесло тормоза и на други деца, защото това може да урони неговото достойнство. Фокусът на интервенцията трябва да бъде насочен към децата-свидетели на тормоза, към средата, а не към участниците в ситуацията на насилие;

• когато става въпрос за първа проява, която не е тежка по отношение на нанесената вреда, може да се приложи подходът за възстановяване на щетата или да се наложи друга предварително съгласувана мярка.

**3. Подход за възстановяване на щетата**

Подходът за възстановяване на щетата се основава на принципа, че „всяка щета, нанесена на друг, трябва да бъде възстановена“ и включва съответните действия в тази посока. Важно е преди да се прилага подходът да бъде предварително съгласуван с цялата училищна общност, включително и с децата, и да бъде част от политиката на училището.
Възстановяване на щетата е принцип, който предполага, че хората правят грешки. Грешките следва да бъдат поправени, като същевременно не се налагат наказания. Този принцип подчертава поемането на отговорност за неприемливо поведение и за позитивно решаване на проблема. Възстановяването на щетите успешно може да се прилага за материални и за нематериални щети.

Подходът за възстановяване на щетите изисква време и по-задълбочен разговор с детето, което е извършило насилие, за да му се помогне да разбере какви са последствията от неговата постъпка. Поради тази причина е най-добре този подход да се приложи от класния ръководител и/или педагогическия съветник/училищния психолог на детето. Важно е учителят със спокоен и умерен тон, както и с държанието си, да покаже ясно, че проблемът е в начина на поведение, а не в личността на самия ученик, и че се действа с оглед отново да се възстановят ценностите, към които цялото училище се придържа, а не за да бъде наказан.

**4. Действия при тежък инцидент или при повторна ситуация на насилие или** **тормоз**

Класификация на формите на тормоз и предприемане на съответни действия:

• при тежки инциденти се препоръчва работа в групов формат (например работа с целия клас), като кризисна интервенция е от минимум 45 минути до 1 час и 30 мин. Най-подходящо е тази интервенция да бъде извършвана от училищния психолог или педагогическия съветник, а при липсата на специалист да се обърнат веднага към мобилната група или специалист от услуга в общността. Честа спонтанна реакция на възрастните е заставането на страната на „жертвата” и наказване на „насилника”. Ключово при интервенцията на възрастните е приемането на разбирането, че детето, обект на тормоз, не се нуждае от състрадание, а детето, извършител на тормоз, не се нуждае от наказание, особено което го унижава, а от разбиране и емпатия (съпреживяване), за да може то да развие това чувство към другите. Липсата на емпатия е една от основните причини, поради която се упражнява тормоз;

• работата с деца, които са обект на тормоз, трябва да бъде насочена към формиране на умения за справяне с подобно поведение. Важно е класният ръководител да поговори с детето, по възможност още същия ден (или веднага след като е разбрал за случая, ако се касае за ситуация, за която е научил случайно) и да разбере какво точно се е случило. Ако е необходимо отделни факти могат допълнително и дискретно да бъдат проучени;
• погрешно е открито и публично пред другите деца да се оказва подкрепа на потърпевшето дете, защото това допълнително ще урони достойнството на детето пред неговите връстниците. При този първи разговор е важно да се предложи на детето подкрепа, като се разговаря с него какво точно ще му помогне да се почувства сигурно;
• необходимо е да се подчертае поверителността на разговора, като се спомене кои ще бъдат уведомени за случилото се;

• детето трябва да почувства доверие и сигурност за споделяне, което е особено важно ако насилието се повтори. Може да му се предложи да поговори с училищния психолог;

• не е препоръчително да се прави среща между детето, върху което е упражнено насилието, и детето, което е извършило насилието, с цел да се помирят и да се разберат. Такива срещи могат да доведат до неблагоприятни последствия;
• наблюдавайте детето в следващите дни, за да се уверите как се чувства и при необходимост отново разговаряйте с него;
• необходимо е да се работи с наблюдателите не само на нивото на превенцията, но и след ситуация на тормоз;

• не се отстраняват наблюдателите, когато се прекратява или управлява ситуация на тормоз, като всички, които са били там, следва да видят какво се прави съгласно правилата на училището;

• утвърждават се правилата и етиката на поведението и се подкрепят тези, които са се намесили в защита ценностите на училището. На останалите се споделя очакването да направят същото, ако се случи в бъдеще;

• насърчава се убеждение за отговори на насилието с думи, търсене на помощ и съобщаване за случая. Насърчаване за грижа спрямо тормозеното дете. При преценка детето може да бъде насочено към услуги в общността.

**5. Насочване на детето и неговите родители към програми и услуги в общността**
Насочването на детето и неговите родители към консултация и психологическа работа следва да се осъществява от психолога, педагогическия съветник или ако няма такъв – от класния ръководител. Насочващият трябва да е запознат с услугите в общността и да даде пълна и конкретна информация на родителите за възможните услуги и програми – къде може да се консултират, колко струват консултациите, какво представляват консултациите, какъв е метода на работа и т.н. Всяко училище следва да има актуална информация за наличните услуги в общността, като центрове за превенция и консултативни кабинети към местните комисии за борба срещу противообществените прояви на малолетните и непълнолетните, центрове за обществена подкрепа, комплекси за социални услуги, общински съвети по наркотичните вещества, програми, предлагани от неправителствени организации и др. Важно е насочването да се направи конкретно и с грижа, за да могат родителите и детето да се възползват, а не да го приемат като мярка за наказание.

**V. Училищна система за регистриране на ситуации на тормоз и насочване към други служби**

 1. Регистриране на ситуации на тормоз:

* Създава се дневник на училището за регистриране на случаи на тормоз между учениците.
1. Всяка ситуация на тормоз се регистрира и описва от учителя, който я е наблюдавал с цел да се проследи развитието на случая във времето и да се планира подходяща интервенция.

Дневникът със случаи съдържа следната информация : дата ; какво се е случило – кратко описание на ситуацията; кога се е случило, кои са участниците; кой служител е регистрирал ситуацията – име и подпис; какво е предприето като действия; кои отговорни участници са информирани (институции, органи, родители); как е приключила ситуацията или на какъв етап е и какво предстои.- на база на вписаните ситуации екипът извършва оценка на риска.

3. Класните ръководители следят вписаните в регистъра случаи и предприемат съответни мерки като взаимодействат с родителя на ученика, с учители и с педагогическия съветник.

4. В случаите, при които поведението на детето се отличава с изразени агресивни прояви, снижен контрол върху гнева, склонност да разрешава конфликтни ситуации с насили. Координационният съвет предлага на директора да бъде потърсено съдействие от страна на отдел „Закрила на детето” по местоживеене или подходящата институция, според ситуацията и индивидуалния случай.

Приет с Решение на Педагогически съвет на 28.08.2024 г.